මෙසේ බුදුරජාණන් වහන්සේගේ රූප සම්පත්තිය නිමිති කොටගෙන උපදින්නා වූ ශ්‍රද්ධාව නව අරහාදී බුදුගුණයන්ගෙන් සුගත බුදු ගුණයට අයත් වන අතර යමෙකුට බුදුරජාණන් වහන්සේගේ රූප සම්පත්තිය අරමුණු කරගෙන උපදින ශ්‍රද්ධාව ඒකාන්ත වශයෙන්ම සුගතිගාමීත්වය පිණිස හේතුවන බව ධර්මයෙහි සඳහන් වේ.එමනිසා ප්‍රඥාවන්ත බෞද්ධයන් වශයෙන් දුර්ලභව ලැබුනා වූ මනුෂ්‍ය ජීවිතයෙන් බුදුරජාණන් වහන්සේගේ ගුණයන් පිළිබඳව පවත්නා දැනුම වඩාත් වර්ධනය කරගෙන සසර සුවපත් කර ගැනීමට උත්සාහවත් විය යුතුය.